cyanic-selkie/wikianc huggingface dataset:
మహిషాసురుడు
During several battles, she appears in her incarnation of Kali; particularly while fighting Raktabija, who has the magic boon that every drop of blood falling from him to the ground will become another Raktabija (rakta=blood, bija=seed). Here Kali spreads her giant tongue and drinks up all the blood before it falls to the earth.
The event is celebrated in various versions as Durga Puja in Bengal and Orissa, and as Dussehra and navaratri in other parts of India, celebrating this victory of good over evil.
ఇవీ చూడండి
వర్గం:పురాణ పాత్రలు
అచ్యుతాపురం (అచ్యుతాపురం మండలం)
అచ్యుతాపురం, అనకాపల్లి జిల్లా, అచ్యుతాపురం మండలానికి చెందిన రెవెన్యూయేతర గ్రామం, అచ్యుతాపురం మండల కేంద్రం. యలమంచిలి గాజువాక రాష్ట్ర రహదారి, ఈ గ్రామంగుండా పోతుంది. అలాగే పూడిమడక - అనకాపల్లి రహదారి ఈ గ్రామంగుండా పోతుంది.ఇది అచ్యుతాపురం మండలానికి ప్రధాన పరిపాలనా కేంద్రం. మండల పరిపాలనా కేంద్రం అయినప్పటికి ఇది రెవెన్యూ గ్రామం కాదు. విశాఖపట్నం నగరంలో విలీనమైన ఒక పేట.
ఆర్థిక మండలి
ఈ ప్రాంతంలో ప్రత్యేక ఆర్థిక మండలి 2008లో ఏర్పాటైంది. దీనిలోని పరిశ్రమల్లోని వ్యర్థ జలాలు సముద్రంలో కలవడం వల్ల చేపల చనిపోయిన తీరానికి కొట్టుకొస్తున్నాయి. దాని ఫలితంగా ఉత్పత్తి తగ్గింది..
వెలుపలి లంకెలు
వర్గం:విశాఖపట్నంలోని ప్రాంతాలు వర్గం:రెవెన్యూ గ్రామాలు కాని మండల కేంద్రాలు
గొల్ల హంపన్న హత్య
thumb|హంపన్న సమాధి, గుత్తి|260x260px గూళపాళెం హంపన్న బ్రిటిషు పాలనా కాలంలో నేటి ఆంధ్రప్రదేశ్ లోని గుంతకల్లు గ్రామం వద్ద రైలు గేటు కాపలాదారుగా ఉండేవాడు. 1893లో ఆంగ్లేయ సైనికుల బలాత్కార ప్రయత్నం నుంచి ఇద్దరు భారతీయ స్త్రీలను కాపాడి, ఆ ప్రయత్నంలో ప్రాణం కోల్పోయాడు. అతని మరణానంతరం నడచిన హత్యకేసు సుప్రసిద్ధమైంది. చివరకు నిందితులైన ఆంగ్లేయ సైనికులను నిర్దోషులుగా కోర్టు ప్రకటించడం వివాదాస్పదమైంది.
మరణం
హిందూపత్రికలో 1893-96లో ఈ కేసుకు సంబంధించి వచ్చిన వివిధ కథనాల ప్రకారం 1893 అక్టోబరు 4 న గుంతకల్లు రైల్వేస్టేషన్ మీదుగా సికిందరాబాద్ వెళ్తున్న ఆంగ్ల సైనికుల పటాలంలోని కొందరి దుష్ప్రవర్తనను, దురన్యాయాన్ని ప్రతిఘటించినందుకు రైల్వేగేటు కావలి (కీపర్) అయిన గొల్ల హంపన్నను కాల్చి చంపారు. వెల్లింగ్టన్ నుంచి సికిందరాబాద్ వెళ్ళేదారిలో గుంతకల్లు వద్ద పటాలం రైలు మారాల్సిరావడంతో వారు ఒక మిలటరీ బంగళాలో దిగారు. సాయంసమయంలో కొందరు మద్యపానం చేసి ఆ దారిగా వెళ్తున్న ఓ పడుచు, ముసలి స్త్రీలపై అత్యాచార యత్నం చేశారు. దానితో వారిద్దరూ పారిపోయి రైల్వేగేట్ కీపర్ గొల్ల హంపన్న శరణుకోరి, ఆయనకు కేటాయించిన చిన్న గదిలో దాక్కున్నారు. గది తలుపులు విరగ్గొట్టబోయి సాధ్యం కాకపోవడంతో తమను వారిస్తున్న గొల్ల హంపన్నను తుపాకీతో కాల్చి బంగళాకు పారిపోయారు. తుపాకీ పేలుడుకు దగ్గరలో రోడ్డు మేస్త్రీ, ఆ ఇద్దరు స్త్రీలు వెళ్లారు. రైల్వేపోలీసులు కూడా అక్కడికి వచ్చారు. ఆ రాత్రి జరిగిన గుర్తింపు కార్యకలాపంలో హంపన్న తానున్న నీరసస్థితిలో కాల్చినవానిని గుర్తించలేకపోయారు. తర్వాతిరోజు పొత్తకడుపుకింద, గజ్జదగ్గర ఇరుక్కున్న తుపాకీ గుండు ప్రభావం వల్ల హంపన్న మరణించారు.
న్యాయవిచారణ
ఈ వృత్తాంతమంతా హిందూ పత్రికలో రావడంతో ఇంగ్లీషువారు ఆంగ్లేయులకు ఏర్పరిచిన ప్రత్యేకమైన ప్రతిపత్తులతో కూడిన కోర్టులో విచారణ జరిపించారు. అక్కడ ఉన్న జ్యూరీవారిలో అధికభాగం ఆంగ్లేయులు, మిగిలిన కొందరు వారిపై జీవనము ఆధారపడిన దుబాసీలు. కోర్టులో ఆ స్త్రీలు వ్యభిచారులని, హంపన్న వ్యభిచరింపజేసే వ్యాపారియని వ్యభిచారం విషయంలో డబ్బు ఎక్కువ తక్కువల్లో తమను కొట్టవచ్చాడని, ఆత్మరక్షణార్థం తాము కాల్చామని వాదించారు. వాదనలు నడుస్తూండగానే ఈ కేసుకు వ్యతిరేకంగా హిందూ పత్రికలో చాలా వార్తలు, అభిప్రాయాలు వచ్చాయి. చివరకు ఈ కేసులో వ్యభిచార వ్యవహారంలో తేడా రావడంతోనే ఈ ఘటన జరిగిందని, హంపన్న అమాయకుడేమీ కాదన్న వ్యాఖ్యలు చేస్తూ ఈ నేపథ్యంలో ఆంగ్ల సైనికుల దోషం ఏమీ లేదని తేల్చి, నిర్దోషులుగా విడిచిపెట్టాయి. చరిత్రకారుడు దిగవల్లి వేంకట శివరావు వ్యాఖ్య ప్రకారం ఏ కారణంగా హత్య చేసినా, దాని శిక్షాకాలంలో తేడా రావచ్చును కానీ మొత్తంగా మరణానికి కారకులదే తప్పూ లేదనడం తగదు. ఇది జాత్యహంకారానికి ఉదాహరణ అంటూ హిందూ దినపత్రిక తీవ్రంగా ఖండించింది. తీర్పు చాలా బాగుందని మద్రాసు మెయిల్ పత్రిక సంతోషం వ్యక్తం చేసింది.
స్మారక చిహ్నం
స్థానికులు వీరుడైన హంపన్నపై ఇటువంటి ఘోరారోపణ చేయడాన్ని సహించలేక ఓ స్మారక చిహ్నం నిర్మించేందుకు ప్రయత్నాలు మొదలు పెట్టారు. దీనికి హిందూ పత్రిక సహకరించి, తమ పత్రిక ద్వారా విరాళాల కోసం ప్రయత్నాలు సాగించింది. గ్రామస్థులు, హిందూపత్రికవారూ విరాళాలిచ్చిన దాతల సహకారంతో హంపన్న స్మారక చిహ్నాన్ని నిర్మించారు. స్మారక సంఘం వారు స్మారక చిహ్నం నిర్మాణానికి తొమ్మిది చదరపుటడుగుల స్థలాన్ని కొనుగోలు చేసి ఆ స్థలంలో గొల్ల హంపన్న అస్థికలు పాతిపెట్టి, దానిపై ఏడడుగుల ఎత్తుగల రాతిస్తంభం నిలబెట్టి, దానికి ఓ స్మారక ఫలకాన్ని వ్రాయించి పెట్టారు. చుట్టూ ఆవరణ గోడ కూడా కట్టించారు. స్మారక ఫలకంపై గుంతకల్లు విశ్రాంతి శిబిరముదగ్గర ఐరోపా సైనికుల బారి నుండి ఇరువురు స్త్రీలను రక్షించుటలో నొక సైనికుని వలన 1893 అక్టోబరు 4వ తేదీన తుపాకితో కాల్చబడి 5వ తేదీన ప్రాణములను బాసిన గొల్ల హంపన్న అస్థికల లిక్కడ భూస్థాపితము చేయబడినవి అని వ్రాయించారు.
ప్రభుత్వ ప్రతిఘటన
స్మారకచిహ్నం ఏర్పాటు తమకు అవమానకరమని కొందరు బ్రిటీష్ అధికారులకు తోచి స్థల విక్రయం రద్దుచేయాలని ప్రయత్నించారు. కాని వ్రాయించిన దస్తావేజు విస్పష్టముగా నుండడం, దానిలో కూడా స్థలం కొనుగోలు స్మారక చిహ్నం నెలకొల్పేందుకేనన్న సంగతి వ్రాసివుండడం కారణాలతో ఏమీ చేయలేకపోయారు. డిప్యూటీ పోలీస్ ఇన్స్పెక్టర్ జనరల్ సూపరింటెండెంట్ అయిన లెగ్గట్ ఈ స్మారక చిహ్నాన్ని చూసి చాలా ఆగ్రహించారు. దీనిని ఎలాగైనా తొలగించాలని సిఫారసు చేస్తూ చెన్నపట్టణ ప్రభుత్వం వారికి వ్రాశారు. గుత్తి విలేఖరియైన కేశవపిళ్ళైపై రాజద్రోహ నేరం కింద కేసు నమోదుచేయాలని ప్రయత్నాలు చేశారు. ఐతే ఇవేవీ జరగలేదు. మద్రాసు గవర్నర్ వెన్లక్ ప్రభుత్వం హంపన్న స్మారక చిహ్నం ఏమీ చేయరాదన్న ఉత్తర్వు చేసింది.
ప్రజా బాహుళ్యంలో కావలి హంపన్న
thumb|విద్వాన్ విశ్వం|164x164px కావలి హంపన్న వీరోచిత మరణాన్ని కీర్తిస్తూ విద్వాన్ విశ్వం ఒకనాడు అనే పద్యకావ్యం రాసాడు. ఆ కావ్యం లోని పద్యం ఒకటి:
ఈ వీరగల్లు గుడిలో కావలి హంపన్న ఆత్మ కాపురముండున్ తావెక్కడ చాలును భర తావనియే వాని ఆలయమ్మగును గదా
మూలాలు
వర్గం:ప్రసిద్ధ క్రిమినల్ కేసులు వర్గం:1893 సంఘటనలు వర్గం:సంఘటనలు
పరకాలుడు
thumb|చోళ సామ్రాజ్యం పటం పరకాలుడు (తిరుమంగై ఆళ్వార్‌) చోళరాజుల వద్ద సామంతుడు. ప్రభుత్వ సొమ్ము కొంచెం కూడా పోనీయకుండ, అన్యాయపు సొమ్ము రానీయకుండ పాలించాడు.
జీవిత విషయాలు
ఈయన కలియుగం పుట్టిన నన్నూఱు సంవత్సరంకాలంలో తిరువాలిత్తిరునగరు అనే గ్రామంలో నీలుడు అను ఒక శూద్రునికి జన్మించాడు. విలువిద్యతోపాటు అన్ని విద్యలు నేర్చుకొని చోళరాజు వద్ద సామంతరాజుగా అధికారం సంపాదించుకొని తనకు తగిన నలుగురు మంత్రులను చేర్చుకొని రాజ్యాన్ని పాలించాడు. శాపం కారణంగా మానవ రూపంలో జన్మించిన కుముదవల్లి అనే కన్యకను పెళ్ళి చేసుకోవాలనుకుంటాడు. రోజుకు 1008 మందికి (తదియారాదనచేస్తే అన్నదానం) ఏడాది పాటు చేస్తేనే తనని పెళ్ళి చేసుకుంటానని కొమదవల్లి చెపుతుంది. ఆమె మాట మేరకు ఏడాదిపాటు రోజుకు 1008 మందికి తిరువారాధన చేయగా ఆయన ఆస్తి మొత్తం అయిపోతుంది. ఆ పరిస్థితుల్లో తన సహచరులతో కలిసి రాత్రిపూట దారి దోపిడీలు చేస్తూ, ధనవంతుల సొమ్మును దొంగలించి వాటితో ప్రతిరోజు తదియారాదనకు ఉపయోగించేవాడు.
ఒకరోజు మానవరూపంలో ఉన్న శ్రీమహావిష్ణువు, లక్ష్మీలు తిరుమంగై ఆళ్వార్‌కు తారసపడగా, విష్ణువు వద్ద ఉన్న ఆభరణలన్నింటినీ తీసుకొని కాలికి ఉన్న కడియంను ఇవ్వమని అడుగుతాడు. నీవే తీసుకో అని విష్ణువు చెప్పగా, కాలికి ఉన్న కడియంను తీసేప్పుడు విష్ణువు పాదస్పర్శతో ఆళ్వార్‌కు జ్ఞానోదయమై అనర్గళంగా ఆశు కవిత్వం చెప్తాడు. అలా ఆళ్వార్‌ వెయ్యి పాశురాలు ఉన్న పెరియ తిరుముడి అనే ప్రబంధంతోపాటు మరో ఐదు ప్రబంధాలను స్వయంగా రచించాడు. ఆ తరువాత శ్రీరంగంలోని రంగనాథుని దేవాలయ గోపుర ప్రాకారాలను కట్టించి ఆమెను పెండ్లి చేసుకొని భాగవత భక్తుడై ముక్తిని పొందాడు.
రచనలు
ఆళ్వార్‌ రాసిన ప్రబంధాలు
జిన్
జిన్ ఇస్లాం పూర్వ యుగంలో అరేబియాలోనూ, తరువాత ఇస్లామిక్ పురాణాలు, మత తత్వ శాస్త్రాలలోనూ కనిపించే అతీంద్రియ జీవులు. ఈ జిన్ లు అన్నవి విస్తృత అర్థంలో ఆత్మలు అని కానీ, దెయ్యాలు అని కానీ, రాక్షసులు అని కానీ అనుకోవచ్చు, ఏ నేపథ్యంలో ఆ పదాన్ని వాడుతున్నారు అన్నదాన్ని బట్టి అర్థ ఛాయ ఉంటుంది. దీన్ని జీనీ అని ఆంగ్లీకరించి వ్యవహరిస్తున్నారు. జిన్‌లు మనుషుల మాదిరిగానే, వారు కూడా స్వచ్ఛంగా ధార్మికమైన జీవులుగా ఫిత్రాతో సృష్టించబడ్డారు, విశ్వాసులుగానే జన్మిస్తారు. తమ పరిసరాల కారణంగా ఆ విశ్వాసం, ధార్మికత కోల్పోయి మారిపోతారు. జిన్లు సహజంగా చెడ్డవారు కానీ, సహజంగా మంచివారు కానీ కానందున, ఇస్లాం ఇతర మతాల నుండి వచ్చిన ఆత్మలను గుర్తించింది, దాని విస్తరణ సమయంలో ఇతర మతాల నుండి ఆత్మలను స్వీకరించగలిగింది. జిన్ అన్న భావన పూర్తిగా ఇస్లామిక్ భావన కాదు; ఇస్లాంలో విలీనమైన అనేక ఇస్లాం పూర్వపు బహుదేవతారాధకుల విశ్వాసాలను ఇది సూచిస్తోంది.
ఇస్లామిక్ నేపథ్యంలో, జిన్ అనే పదాన్ని ఏ అతీంద్రియ జీవినైనా సూచించడానికీ, ఒక నిర్దిష్ట రకం అతీంద్రియ జీవిని సూచించడానికీ - రెండిటినీ కలిపి ఉపయోగిస్తారు. అందువల్ల, జిన్ అన్న పదాన్ని తరచు డెవిల్స్/రాక్షసులు (షయాన్) పదంతో కలిపి సూచిస్తారు. జానపద కథలలో డెవిల్స్, జిన్ రెండూ కనిపిస్తాయి. ఆ కథలలో ఇవి దురదృష్టానికీ, దయ్యాలు పట్టడానికీ, వ్యాధులకూ కారణమవుతాయి. మొత్తంగా చూస్తే జిన్లు కొన్నిసార్లు సహాయకరంగానూ, దయగలవాటిగానూ ఉంటాయి. ఇస్లామిక్ ప్రపంచంలోని మార్మిక రచనలలో జిన్ల ప్రస్తావన తరచుగా వస్తుంది. ఆ మార్మిక రచనల్లో వీటిని ఒక మాత్రికుడు ఆజ్ఞాపించడమూ, కట్టడి చేయడమూ కనిపిస్తుంది. ఇస్లామిక్ ప్రపంచపు జంతు శాస్త్ర గ్రంథాలలో వీటిని సూక్ష్మ శరీరం కలిగిన జంతువులుగా వర్ణించారు.
ఇస్లాం పూర్వపు అరేబియా
ఎడమ|thumb|బకెట్, కోన్ రూపంలోని రెక్కలున్న జీనీ. అర్థ దైవిక స్వరూపం, బహుశా ఇస్లాం పూర్వపు దేవతల్లో అగ్రగామి అయివుండవచ్చు. అతను ఇస్లాంలో జిన్ అయ్యాడు. క్రీ.పూ.713-716 నాటిది జిన్లు, వాటి చుట్టూ అల్లుకున్న విశ్వాసాల ఖచ్చితమైన మూలాలు ఏనాటివి, ఏవి అన్న విషయం స్పష్టంగా లేదు. మధ్యప్రాచ్యంపై అధ్యయనం చేసిన కొందరు పండితులు జిన్‌లు ఎడారులు, అపరిశుభ్రమైన ప్రదేశాలలో నివసిస్తూండే దుష్టశక్తుల నుంచి ప్రారంభమైనట్టూ, ఇవి తరచు జంతువుల రూపాలు తీసుకుంటాయని చెప్తారు. ఇతరులు మాత్రం జిన్‌లు అరేబియాలోని బహుదేవతారాధక మతాల్లోని దేవతలని, కాలక్రమేణా ఇతర దేవతలకు ప్రాధాన్యం హెచ్చడంతో వీరి ప్రాముఖ్యత అణగారిపోయిందనీ చెప్తారు. ఏదేమైనా, ఇస్లామిక్ యుగానికి పూర్వం అరబ్బులు చాలామంది జిన్లను ఆరాధించారు. ఐతే, దేవతలకు అమరత్వం ఉందని భావించగా, జిన్లకు లేదని నమ్మేవారు. అమరత్వం లేకపోవడం వల్ల వారిని దేవతల కన్నా తక్కువవారిగా పరిగణించినప్పటికీ, ఇస్లాం పూర్వపు అరబ్బుల రోజువారీ జీవితంలో జిన్ల ఆరాధనే దేవతారాధన కన్నా ఎక్కువ ప్రాముఖ్యత కలిగివుండేదని తెలుస్తోంది. సాధారణ అరేబియన్ నమ్మకం ప్రకారం, భవిష్యత్తును చెప్పేవారు (జోస్యులు), ఇస్లాం పూర్వపు తత్వవేత్తలు, కవులకు జిన్నే ప్రేరణ. తెగల నాయకులు తమ తెగలోని సభ్యులకు రక్షణగా ఉండడం, తమ సభ్యులను చంపిన ఇతర తెగ సభ్యులను చంపి బదులుతీర్చుకోవడం వంటివి సాగే ఇస్లాం పూర్వపు అరేబియన్ సంస్కృతిలో ఈ జిన్ విశ్వాసాలు ఇమిడి ఉండేది. జిన్ మనుషుల కన్నా శక్తివంతుడైనా కూడా మనిషి ద్వంద్వ యుద్ధంలో తలపడి జిన్‌ని చంపడం సాధ్యమేనని నమ్మేవారు. కానీ, జిన్‌లు వివిధ రూపాలు మారతారనీ, అంతకన్నా ముఖ్యంగా అదృశ్యంగా ఉండి కనిపించకుండా మనిషిపై దాడిచేయవచ్చన్న కారణంగా వాటికి భయపడేవారు. వివిధ వ్యాధులకు, మానసిక అనారోగ్యాలకు జిన్‌లు కారణమని నమ్మేవారు. ఆ కారణంగానూ వారంటే భయం ఉండేది. జూలియన్ వెల్హాసెన్ పరిశోధనలో ఇటువంటి ఆత్మలు నిర్జనమైన, మురికి, చీకటి ప్రాంతాల్లో నివసిస్తాయని ఇస్లాం పూర్వ అరబ్బులు భయపడతారని గమనించాడు. దీనివల్ల ప్రతీవారూ వారిని జిన్ల నుంచి కాపాడుకోవాలని భావించేవారు. అంతే తప్ప వీరు నిజమైన మతారాధనలో భాగం కాదు. కొంతమంది పండితుల ప్రకారం దేవదూతలను, దెయ్యాలు/రాక్షసులను అరేబియాకు పరిచయం చేసింది ముహమ్మద్ ప్రవక్తే అని, ఈ రెండు వర్గాలూ అంతకు పూర్వం అరేబియాలోని జిన్లలో లేరని వాదిస్తారు. మరోవైపు అమిరా ఎల్-జీన్ వాదన ప్రకారం బహుదేవతారాధకులైన అరబ్బులకు దేవదూతలన్న భావన తెలుసనీ, కానీ జిన్ అన్న పదాన్ని మాత్రం వివిధ మతాలూ, ఆరాధన పద్ధతుల్లోని అన్ని రకాల అతీంద్రియ శక్తులకూ కలిపికట్టుగా వాడేవారనీ, అందువల్లనే జొరాస్ట్రియన్, క్రిస్టియన్, యూదు దేవదూతలనూ, దెయ్యాలూ/రాక్షసులనూ కూడా జిన్ అన్న పదంతో వ్యవహరించడం చూడవచ్చని పేర్కొన్నది. అల్-జాహిజ్ ప్రకారం ఇస్లాం పూర్వ అరబ్బులు జిన్ల సమాజంలో పలు తెగలు, గ్రూపులు ఉండేవని, తుఫానుల వంటి ప్రకృతి వైపరీత్యాలకు జిన్లు కారణమని విశ్వసించేవారు. వారు దీనితో పాటుగా ఒక జిన్ తలచుకుంటే వ్యక్తులను రక్షించడం, వివాహం చేసుకోవడం, ఎత్తుకుపోవడం, చంపడం చేయగలడని నమ్మేవారు.
ఖురాన్‌లో
alt=|thumb|388x388px|72 వ అధ్యాయము [[ఖోరాన్|ఖురాన్ పేరుతో అల్ భూతము (ది భూతము), అలాగే శీర్షిక పరిచయ గా బిస్మిల్లా తదుపరి అధ్యాయం పేరుతో అల్- Muzzammil (Enshrouded వన్)]] ఖురాన్‌ లో జిన్‌ల ప్రస్తావన సుమారు 29 సార్లు వచ్చింది. ఇస్లామిక్ సంప్రదాయం ప్రకారం ముహమ్మద్ మానవులకు, జిన్‌లకు కూడా ప్రవక్తగా వచ్చాడు. అలాగే, ఇతర ప్రవక్తలు, దేవదూతలు రెండు వర్గాలకు కూడా వర్తిస్తారు. సంప్రదాయం ప్రకారం సూరా 72 జిన్‌ల పేరు మీదుగా (అల్-జిన్) వచ్చింది, ఇది జిన్‌లకు సందేశాన్ని, దివ్యవాణిని వినిపించడానికి ఉద్దేశించింది. పలు కథల్లో ముహమ్మద్ అనుచరుల్లో ఒకరు అతను జిన్‌లకు దివ్యవాణి వినిపిస్తున్నప్పుడు అతనితో ఉండి ప్రత్యక్షంగా చూశారని ఉంటుంది. ఖురాన్‌లో వారు విభిన్న వైఖరులతో ఉన్నట్టు కనిపిస్తారు. సాల్మన్ కథలో తల్మాడిక్ షెడిమ్‌లతో పోల్చదగిన ప్రాకృతికమైన ఆత్మల్లా కనిపిస్తారు. సాల్మన్ దేవుడి నుంచి జంతువులతో, ఆత్మలతో మాట్లాడే శక్తిని బహుమతిగా అందుకున్నాడు. తిరుగుబాటు వైఖరితో ఉన్న జిన్‌లు, దెయ్యాలపై పూర్తి అధికారాన్ని ఇచ్చాడు, ఆ అధికారంతో సాల్మన్ వారితో మొదటి ఆలయాన్ని నిర్మింపజేశాడు. మరికొన్ని సందర్భాల్లో ఖురాన్ బహుదేవతారాధకులైన అరబ్బుల గురించి చెప్తూ వారు దేవుని సహాయాన్ని కోరడం మానేసి జిన్‌ల సహాయాన్ని అభ్యర్థించారని ప్రస్తావిస్తుంది. ఖురాన్ జిన్‌ల స్థాయిని చిల్లర దేవుళ్ళ స్థితి నుంచి అప్రధానమైన, చిన్నస్థాయి ఆత్మల స్థితికి, దాదాపు మానవుల స్థాయికి దింపేసింది. ఈ స్థితిలో, జిన్‌ల గురించి చాలాసార్లు మనుషులతో కలిపి ప్రస్తావించడం కనిపిస్తుంది. కఠినమైన ఏకేశ్వరవాదం, అల్లాహ్ ఒక్కడే దేవుడు అని చెప్పే ఇస్లామిక్ భావన తౌహీద్‌ ను నొక్కిచెప్పడానికి గాను ఖురాన్ దేవునికి, జిన్‌లకు మధ్య ఉన్న అన్ని పోలికలు, సంబంధాలు తిరస్కరించి మానవులతో సమాంతరంగా నిలబెట్టింది. అంతేకాదు, దేవుని అంతిమ తీర్పు, మరణానంతర జీవితం కూడా జిన్‌లకు ఉంటాయని తేల్చింది. ఇస్లాం సంప్రదాయాలు, ముహమ్మద్ ప్రవక్త బోధనలు తర్వాతికాలంలో క్రోడీకరించిన మతగ్రంథాలైన హదీసులు కూడా వారిని ప్రస్తావించాయి. ఒక హదీసు జిన్‌లను మూడు వర్గాలుగా విభజించింది. మొదటి వర్గం గాలిలో ఎగరగలిగే జిన్‌లు; రెండవది పాములు, కుక్కలు; మూడవ వర్గం ఒక చోటి నుంచి మరొక చోటికి మనుషుల్లా తిరుగుతూండేవి.
ఇస్లాంలోకి కలుపుకోవడం
ఎం. డాల్స్ జిన్ అనేది ఇస్లామిక్ భావన కాకపోగా ముహమ్మద్ శత్రువు మక్కాలో జాహిలియా యుగంలో పాటించి విగ్రహాధకుల విశ్వాసాలకు సంబంధించిన లెక్కలేనన్ని అంశాలు అందులో ఇమిడివున్నాయని గుర్తించాడు. ఎఫ్‌. మీయిర్ ప్రకారం అనేక విగ్రహారాధకుల దేవతలను ఆత్మల స్థాయికి దించి వాటిని ఇస్లాంలో కలుపుకున్నారు.
కునాల్ ఖేము
కునాల్ ఖేము (జననం కునాల్ రవి కెమ్ము ; 25 మే 1983) భారతదేశానికి చెందిన సినిమా నటుడు. ఆయన 1993లో సర్ సినిమాలో బాల నటుడిగా అరంగేట్రం చేసి 1996లో రాజా హిందుస్థానీ సినిమాలో బాలనటుడిగా నటించాడు. కునాల్ ఖేము 2005లో కలియుగ్ సినిమా ద్వారా హీరోగా పరిచయమై ధోల్ (2007), 99 (2009), గోల్‌మాల్ 3 (2010), గో గోవా గాన్ (2013), గోల్‌మాల్ ఎగైన్ (2017), కలాంక్ (2019), మలంగ్ (2020), లూట్‌కేస్ (2020) సినిమాల్లో ప్రధాన పాత్రల్లో నటించాడు.
హైదరాబాద్ రీజినల్ రింగు రోడ్డు
హైదరాబాద్‌ రీజినల్‌ రింగ్‌ రోడ్డు తెలంగాణలోని పలు జిల్లాలను కలుపుతూ 340 కిలోమీటర్ల మేర ఈ రింగు రోడ్డును నిర్మించనున్నారు. సంగారెడ్డి-నర్సాపూర్‌-తూప్రాన్‌-గజ్వేల్‌-యాదాద్రి-చౌటుప్పల్‌ వరకు 158 కిలోమీటర్ల మేర ఉత్తర భాగం, చౌటుప్పల్‌-చేవెళ్ల-శంకర్‌పల్లి-ఆమనగల్‌-సంగారెడ్డి వరకు దక్షిణ భాగంగా 182 కిలోమీటర్ల మేర నిర్మించేందుకు కేంద్రం ప్రభుత్వం అనుమతించింది. హైదరాబాద్ మహానగరం చుట్టూ రీజినల్ రింగు రోడ్డు నిర్మాణానికి మొత్తం 17 వేల కోట్ల రూపాయలు. చౌటుప్పల్ (జాతీయ రహదారి 65), షాద్ నగర్ (జాతీయ రహదారి 44), సంగారెడ్డి (జాతీయ రహదారి 65) వరకు దక్షిణ భాగ రీజినల్ రింగు రోడ్డు నిర్మాణానికి 6 వేల 481 కోట్లు (ఉత్తర భాగానికి పదివేల కోట్లకు పైగా + దక్షిణ భాగానికి 6,481 కోట్లు కలిపి) ఖర్చు అవుతాయని ప్రాథమిక అంఛనా. దాదాపు 17 వేల కోట్ల రూపాయల ఖర్చుతో ఆర్.ఆర్.ఆర్. ప్రాజెక్ట్ నిర్మాణం జరగనుంది.
మూలాలు
వర్గం:జాతీయ రహదారులు వర్గం:తెలంగాణ రహదారులు
సిద్దిపేట జిల్లా గ్రామాల జాబితా
తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత మెదక్ జిల్లా లోని మండలాలను విడదీసి, మెదక్, సంగారెడ్డి, సిద్దిపేట, అనే 3 జిల్లాలను కొత్తగా ఏర్పాటు చేసారు. ఈ గ్రామాలు పూర్వపు మెదక్ జిల్లా నుండి, కొత్తగా ఏర్పడిన సిద్దిపేట జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.
గ్రామాల జాబితా
వర్గం:తెలంగాణ గ్రామాలు
చిరంతన్ భట్
చిర్రంతన్ భట్ భారతీయ సంగీతకారుడు, స్వరకర్త, భారతీయ చిత్ర పరిశ్రమలో గాయకుడు. బాలీవుడ్‌లో యాక్టివ్‌గా ఉన్న ఆయన, తెలుగు చిత్రాలకు కూడా సంగీతం సమకూర్చాడు. అతడు తన సంగీతంలో శ్రావ్యతకు ప్రాధాన్యత ఇస్తాడు.
జీవిత విశేషాలు
అతను సినిమా కుటుంబానికి చెందినవాడు. బాలీవుడ్ సినిమాలోని ప్రముఖ చిత్రనిర్మాత, దర్శకుడూ అయిన విజయ్ భట్ మనవడు. అతను ప్రసిద్ధ నిర్మాత, గుజరాతీ చిత్రాల దర్శకుడూ అయిన అరుణ్ భట్ కుమారుడు.
వృత్తి గత విశేషాలు
భట్ 2008 లో హిందీ చిత్రం మిషన్ ఇస్తాంబుల్లో స్వరకర్తగా అడుగుపెట్టాడు. అతను తన కెరీర్ ప్రారంభంలో షాపిట్, హాంటెడ్ 3 డి, 1920: ఈవిల్ రిటర్న్స్ వంటి చిత్రాలకు అందించిన సంగీతం విజయవంతమైంది. తరువాత అక్షయ్ కుమార్ నటించిన బాస్, "తేరి మేరీ కహానీ", "కాఫీ పీట్"లో "హర్ కిసి కో నహిన్ మిల్తా", గబ్బర్ ఈజ్ బ్యాక్‌లో పీట్, జాలీ ఎల్‌ఎల్‌బి 2లో "బావ్రా మన్", 1920: ఈవిల్ రిటర్న్స్ లో "ఉస్కా హాయ్ బనానా" వంటి చార్ట్‌బస్టర్‌లను కంపోజ్ చేశాడు.
గబ్బర్ ఈజ్ బ్యాక్ తరువాత, దర్శకుడు క్రిష్ తన తెలుగు సినిమా కంచె లో అవకాశం ఇచ్చాడు. ఈ చిత్రంలో పాటలకు, నేపథ్య సంగీతానికీ మంచి సమీక్షలు వచ్చాయి. ఈ చిత్రంలో అతనిచ్చిన సంగీతం అతనికి రెండు ప్రధాన అవార్డులు తెచ్చిపెట్టింది - దుబాయ్‌లో 2016 గామా అవార్డు, హైదరాబాద్‌లో 2016 సినీమా అవార్డు. తెలుగు ఫిల్మ్‌ఫేర్ అవార్డులలో కంచెకు ఉత్తమ సంగీత దర్శకుడిగా ఎంపికయ్యారు. ఈ చిత్రం ఉత్తమ ప్రాంతీయ చిత్ర విభాగంలో 2016 లో ప్రతిష్ఠాత్మక జాతీయ అవార్డును కూడా గెలుచుకుంది.
భట్ తరువాత క్రిష్ దర్శకత్వం వహించి, తెలుగు సూపర్ స్టార్ నందమూరి బాలకృష్ణ నటించిన గౌతమిపుత్ర శాతకర్ణి అనే మరో చారిత్రిక చిత్రంలో పనిచేశాడు. భట్ ఈ చిత్రానికి ఇచ్చిన సంగీతంతో ప్రేక్షకులను విమర్శకులనూ ఆకట్టుకున్నాడు.
నందమూరి బాలకృష్ణ నటించిన జై సింహా కోసం భట్ సంగీతం ఇచ్చాడు. అందులో "అమ్మకుట్టి అమ్మకుట్టి" పాట మంచి హిట్టైంది. అక్షయ్ కుమార్ చిత్రం - కేసరికి చేసిన కృషికి చిరంతన్ భట్ 2020 ఫిలింఫేర్ అవార్డ్స్ లో ఉత్తమ మ్యూజిక్ ఆల్బమ్ విభాగంలో ఎంపికయ్యాడు. రేడియో మిర్చి అవార్డును గెలుచుకున్నారు. నందమూరి బాలకృష్ణ తెలుగు చిత్రం, రూలర్ కోసం ఆయన ఇచ్చిన సంగీతం కూడా ప్రేక్షకుల నుండి మంచి ఆదరణ పొందింది,
మూలాలు
వర్గం:తెలుగు సినిమా సంగీత దర్శకులు
డార్జిలింగ్ తేనీరు
డార్జిలింగ్ తేనీరు భారతదేశంలోని పశ్చిమ బెంగాల్ లో  డార్జిలింగ్ జిల్లాకు చెందిన టీ జాతి. బ్లాక్ టీ, గ్రీన్ టీ, వైట్ టీ, ఊలంగ్ టీ వంటి రకాలు కూడా ఇక్కడ పండిస్తారు. ఈ తేనీటి రుచి విచిత్రంగా, వైవిధ్యభరితంగా ఉండటంతో దానికి ప్రాచుర్యం ఎక్కువగా ఉంది. సువాసనాభరిమైన దీని వాసన మత్తుగా ఉండటంతో  ద్రాక్షను గుర్తితెస్తుంటుంది.
భారతదేశంలోని మిగిలిన ప్రదేశాల్లో అస్సామ్ రకమైన పెద్ద ఆకుల్ని పండిస్తుంటారు. కానీ డార్జిలింగ్ లో మాత్రం చైనా దేశంలోని చిన్న ఆకులైన కమెల్లియా సినెన్సిస్ వంటి వాటిని పండిస్తుంటారు. సాధారణంగా డార్జిలింగ్ తేయాకులను బ్లాక్ టీ కోసం ఎక్కువగా వాడుతుంటారు. కానీ ప్రస్తుతం ఊలుంగ్, గ్రీన్ టీ ఆకులను కూడా పండిస్తున్నారు. ఈ మధ్య వైట్ టీల కోసం కూడా ఎస్టేట్లను పెంచడం కూడా ప్రస్తుతం గణనీయంగా పెరుగుతోంది. 2003 జియోగ్రాఫికల్  ఇండికేషన్స్  ఆఫ్ గూడ్స్ చట్టం అమలు లోకి  వచ్చాకా జిఐ ట్యాగ్ పొందిన మొదటి భారతీయ వస్తువు డార్జిలింగ్ తేయాకే.
చరిత్ర
1841లో ఆర్ధర్ కాంప్బెల్ డార్జిలింగ్ లో మొదటిసారి తేయాకు పండించడం ప్రారంభించారు. ఆయన భారత వైద్య సర్వీస్ లో సివిల్ సర్జన్ గా పనిచేసేవారు. 1839లో నేపాల్ లోని ఖాట్మండూ నుంచి డార్జిలింగ్ కు ట్రాన్స్ ఫర్ అయిన ఆయన కుమౌన్ నుంచి చైనా తేయాకులను తెప్పించి పంట వేసి, డార్జిలింగ్ లో ప్రయోగంగా పండించారు. ఇదే సమయంలో బ్రిటిష్ ప్రభుత్వం కూడా టీ నర్సరీలను పెంచడం మొదలుపెట్టింది. అయితే తేయాకు వాణిజ్యపంటగా మాత్రం 1850ల్లో మొదలైంది. 1856లో కుర్సెంగ్ అలుబరీ టీ తోటను, డార్జిలింగ్ టీ కంపెనీలను ఇతరులు స్థాపించారు.
తేయాకులో రకాలు
సంప్రదాయంగా, డార్జిలింగ్ తేయాకులను బ్లాక్ టీ రకాల్లోకి లెక్క వేస్తారు. డార్జిలింగ్ లో బ్లాక్ టీ, గ్రీన్ టీ, ఊలుంగ్ టీలకు కూడా తేయాకులను పండిస్తున్నారు.
డార్జిలింగ్ వైట్ టీ
ఎడమ|thumb|లేత బంగారు రంగులో, లేత వాసనతో ఉండే డార్జిలింగ్ వైట్ టీ ఆకులు డార్జిలింగ్ వైట్ టీ ఆకులు లేత వాసనతో, లేత బంగారు రంగుతో,  మృదువైన  రుచితో ఉంటాయి. నిజానికి కొంత తీపి కూడా ఉంటుంది. ఈ ఆకులు మెత్తగా, తేలికగా ఉంటాయి. అందుకే వీటిని బ్లాక్, గ్రీన్ టీ తయారీలకు ఎక్కువగా వాడరు.
ఈ ఆకులను చేతితో కోసి, చుట్టి, ఎండలో ఎండబెడతారు. ఈ రకంగా తయారు చేయడంతోనే ఈ ఆకులను అరుదుగా భావిస్తారు. డార్జిలింగ్ లో 2000 మీటర్ల ఎత్తులో చల్లని వాతావరణంలో పెరుగుతాయి ఈ ఆకులు.
డార్జిలింగ్ ఊలుంగ్
కుడి|thumb|చాక్లెటీ ఊలుంగ్ అయిన డార్జిలింగ్ ఊలుంగ్ తేయాకులు. డార్జిలింగ్ ఊలూంగ్ తేయాకులో క్లోనల్, చైనా అని రెండు రకాలున్నాయి. చైనా రకం తైవాన్ ఊలుంగ్ రకానికి దగ్గరగా ఉంటుంది. క్లోనల్ రకం మాత్రం దీనికి పూర్తి విభిన్నంగా ఉంటుంది.
మూలాలు
వర్గం:పశ్చిమ బెంగాల్ వర్గం:డార్జిలింగ్ వర్గం:పానీయాలు
మోతీ నగర్ శాసనసభ నియోజకవర్గం
మోతీ నగర్ శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం వెస్ట్ ఢిల్లీ జిల్లా, న్యూఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.
మూలాలు
వర్గం:ఢిల్లీ శాసనసభ నియోజకవర్గాలు
గోపాలకృష్ణ గాంధీ
గోపాలకృష్ణ దేవదాస్ గాంధీ (జ.1945 ఏప్రిల్ 22) పదవీ విరమణ చేసిన ఐ.ఎ.ఎస్ అధికారి. అతడు 2004 నుండి 2009 మధ్య కాలంలో పశ్చిమ బెంగాల్ గవర్నర్ గా పనిచేసాడు. అతడు మహాత్మా గాంధీ మనుమడు. మాజీ ఐ.ఎ.ఎస్. అధికారిగా అతడు భారత రాష్ట్రపతికి సెక్రటరీగా పనిచేసాడు. శ్రీలంక, దక్షిణ ఆఫ్రికా దేశాలకు హై కమీషనర్ గా ఉన్నారు. అతడు 2017లో భారత ఉపరాష్ట్రపతి ఎన్నికలలో యునైటెడ్ ప్రొగ్రెస్సివ్ అలియన్స్ చే నామినేట్ చేయబడ్డాడు. కానీ ఎన్.డి.ఎ అభ్యర్థి వెంకయ్యనాయుడు చేతిలో 244 ఓట్లతో ఓడిపోయాడు. వెంకయ్యనాయుడుకు 5116 ఓట్లు లభించాయి.
ప్రారంభ జీవితం
అతడి పితృసంబంధమైన తాతగారు మహాత్మా గాంధీ, మాతృసంబంధమైన తాతగారు చక్రవర్తి రాజగోపాలాచారి (రాజాజీ). అతడు మహాత్మా గాంధీ కుమారుడైన దేవదాస్ గాంధీ, లక్ష్మీ గాంధీలకు జన్మించాడు. గోపాలకృష్ణ గాంధీ రాజ్ మోహన్ గాంధీ, రామచంద్ర గాంధీ, శ్రీమతి తారా భట్టాచర్జీ (గాంధీ) లకు తమ్ముడు. అతడు ఢిల్లీ విశ్వవిద్యాలయానికి చెందిన సెయింట్ స్టీఫెన్స్ కళాశాల నుండి ఆంగ్ల సాహిత్యంలో మాస్టర్ డిగ్రీని పొందాడు.
జీవితం
అతడు 1968 లో ఐ.ఎ.ఎస్. అధికారిగా చేరి 1985 వరకు తమిళనాడు రాష్ట్రంలో తన సేవలనందించాడు. తరువాత 1985 - 1987 కాలంలో భారత ఉపరాష్ట్రపతికి సెక్రటరీగా ఉన్నాడు. 1987 - 1992 కాలంలో భారత రాష్ట్రపతికి జాయింట్ సెక్రటరీగా పనిచేసాడు.
1992లో అతడు యునైటెడ్ కింగ్‌డంలోని భారత హై కమిషన్ లో మంత్రి (సంస్కృతి) గా ఉన్నాడు. లండన్ లోని నెహ్రూ సెంటర్ కు డైరక్టరుగా కూడా పనిచేసాడు. తరువాత అతడు వివిధ దౌత్య, పరిపాలనా స్థానాలలో పనిచేసాడు. దక్షిణ ఆఫ్రికా, లెసొంతో (1996) దేశాలకు భారత హై కమీషనర్ గా, 1997-2000 కాలంలో భారత రాష్ట్రపతికి సెక్రటరిగాను, 2000లో శ్రీలంక దేశంలో భారత హైకమీషనరుగా, నార్వే, ఐస్‌లాండ్ దేశాలకు భారత అంబాసిడర్గా పనిచేసాడు. 2003లో ఐ.ఎ.ఎస్ నుండి పదవీవిరమణ చేసాడు.
2004 డిసెంబరు 14 న పశ్చిమ బెంగాల్ గవర్నర్గా నియమింపబడ్డాడు. పశ్చిమబెంగాల్ కు అతని కంటే ముందు వీరేన్ జె.షా, అతని తరువాత దేవానంద్ కొన్వార్ లు గవర్నర్‌లుగా పనిచేసారు. కొద్ది నెలల తరువాత 2006లో బీహార్ గవర్నరుగా అదనపు బాధ్యతలు స్వీకరించాడు.
అతడు చెన్నైలోని కళాక్షేత్ర పౌండేషన్ కు చైర్మన్ గా డిసెంబరు 2011 నుండి మే 2014 వరకు ఉన్నాడు. అతడు భారత ప్రభుత్వ సంస్థ ఇండియన్ ఇనిస్టిట్యూట్ ఆఫ్ అడ్వాన్స్‌డ్ స్టడీకు చైర్మన్ గా వ్యవహరించాడు. ఆ సంస్థకు అధ్యక్షునిగా 2012 మార్చి 5 నుండి మే 2014 వరకు సేవలంచిందాడు.
అతడు అశోకా విశ్వవిద్యాలయంలో బోధిస్తుంటాడు. అచట చరిత్ర, రాజనీతి శాస్త్రాలకు ప్రొఫెసర్ గా ఉన్నాడు.
వివాదాలు
అతడు సి.బి.ఐ కొరకు "ఎలిప్స్ ఎట్ నూన్: షాడోస్ ఓవర్ ఇండియాస్ కాన్‌సైన్స్" అనే అంశంపై సుమారు 3000 మంది సి.బి.ఐ అధికార్లు ప్రేక్షకులుగా గల సభలో 15వ డి.పి.కోహ్లి మెమోరియల్ ఉపన్యాసం చేసినపుడు అతడు " సి.బి.ఐ నిజాయితీగా ఉండే కంటే ప్రభుత్వ చేతిలో గొడ్డలిగా ఉంది. దీనిని తరచుగా DDT అని పిలుస్తారు - దాని అర్థం "డైక్లోరో డైఫినైల్ ట్రిక్లోరో ఈథేన్" కాదు, రంగులేని, రుచిలేని, వాసన లేని క్రిమిసంహారక ఉండాలి. కానీ ఇది డిపార్టుమెంటు ఆఫ్ డర్టీ ట్రిక్స్" అని వివాదస్పద వ్యాఖ్యలు చేసాడు.
వ్యక్తిగత జీవితం
గోపాలకృష్ణ గాంధీ వివాహం తారాగాంధీతో జరిగింది. వారికి ఇద్దరు కుమార్తెలు.
బయటి లంకెలు
వర్గం:1945 జననాలు వర్గం:21st-century Indian politicians వర్గం:Ambassadors of India to Iceland వర్గం:Ambassadors of India to Norway వర్గం:ఐ.ఏ.ఎస్.ఆఫీసర్లు వర్గం:Indian diplomats వర్గం:బీహార్ గవర్నర్లు వర్గం:పశ్చిమ బెంగాల్ గవర్నర్లు వర్గం:గుజరాత్ వ్యక్తులు వర్గం:High Commissioners of India to South Africa వర్గం:High Commissioners of India to Sri Lanka వర్గం:జీవిస్తున్న ప్రజలు వర్గం:మహాత్మా గాంధీ కుటుంబం వర్గం:St. Stephen's College, Delhi alumni వర్గం:Tamil–English translators వర్గం:ఆంగ్ల అనువాదకులు వర్గం:Translators to Hindi
సిగ
thumb|అల్లిన కేశాలతో ముడి వేసిన సిగ (బన్). సిగ ఒక విధమైన తల వెంట్రుకలను అమర్చుకొనే పద్ధతి. సిగలో వెంట్రుకలను జడలాగా వేసుకొని గాని లేదా తిప్పుకొని ముందుకు తీసుకొని వచ్చి వాటిని గుండ్రంగా తమచుట్టూ తామే తిరిగేటట్లు చేసి చివరకు పిన్నులతో ఊడిపోకుండా బిగిస్తే సిగ తయారౌతుంది. వీటిని కప్పుతూ కొందరు జాలీ వంటి నెట్ ఉపయోగిస్తారు. ఒక వస్తువు చుట్టూ జుత్తును చుట్టి ఉంచడాన్ని ర్యాట్ అని పిలుస్తారు..
ఆధునిక సిగాలంకారాలు
ఇప్పటి ఆధునిక మహిళలకు ఇంట్లోనే సిగ వేసుకొనే అవసరం లేకుండా బ్యూటీపార్లర్ల ద్వారా అనేకానేక విధాలుగా జుత్తు అలంకారాలు చేస్తున్నారు. సిగను అనేక రకాలుగా అలంకరిమ్చుకొనేందుకు వీలుగా శిక్షణ ఇచ్చే వారు, సంస్థలు అనేకం ఇప్పుడు అందుబాటులో ఉన్నాయి.
వెలుపలి లంకెలు
వర్గం:శిరోజాలంకరణ వర్గం:శిరోజాలు వర్గం:అలంకరణ
మోడర్న్ మీడియా సెంటర్
డిజైన్
ఈ భవనం యొక్క ఆర్కిటెక్చర్ ఎత్తు 225.1 మీటర్లు కాగా పూర్తి ఎత్తు 333మీటర్లు. విహంగ వీక్షణం కొరకు డ్డెక్కును 225.2మీటర్ల ఎత్తులో నిర్మించారు. భూమిపై 58 అంతస్థులు ఉండగా, భూగర్భంలో మూడు అంతస్తులను 1,787 కారుల పార్కింగుకు వాడుతున్నారు. 21 ఎలివేటర్లు ఉన్న ఈ భవనంలో 298 హోటలు గదులు ఉన్నాయి. 89,767 చ.మీ. ఉన్న ఈ భవనంలో 305,704 చ.మీ. నివాస స్థలం ఉంది.
మూలాలు
వర్గం:ఆర్కిటెక్చర్ వర్గం:చైనా వర్గం:ఆకాశహర్మ్యాలు
అరిగె రామస్వామి
అరిగె రామస్వామి 1875లో తెలంగాణ రాష్ట్రములోని రంగారెడ్డి జిల్లా రామన్ కోలా గ్రామంలోని హరిజన కుటుంబములో జన్మించారు. చిన్న చదువుతోనే రైల్వే ఆడిట్ ఆఫీసులో నాలుగవ శ్రేణి ఉద్యోగం (ఆఫీస్ బాయ్) గా ప్రారంభించి తరువాత పలురకాల ఉద్యోగములు చేసారు. ఇతను బ్రిటిష్ వలస వాద పూర్వరంగాల్లో ప్రాచుర్యం పొందిన వైష్ణవ మతం, అచల సిద్దాంతాన్ని బ్రహ్మసమాజం గూర్చి ప్రచారం చేశారు. ఇతను సునీతబాల సమాజాన్ని 1912 లో స్థాపించి,దళితుల విద్యకొరకు కృషిచేశాడు. ఈ సంస్థ సామాజిక ఉత్సవాల్లో మధ్యపాన నిషేధం, దేవదాసి వ్యవస్థ నిర్మూలనకు కృషి చేసింది. 1931 లో అరుంద తీయ మహాసభను స్థాపించాడు. 1931 లో అరుందతీయ సమావేశం రెడ్డి హాస్టల్ లో జరిగింది. 1935 లో హిందూ సోషల్ సర్వీస్ లీగ్ తరుపున పోటీచేసి హైదరాబాద్ మున్సిపల్ కార్పొరేషన్ కు కౌన్సిలర్ గా ఎన్నికైన తొలి దళిత వ్యక్తిగా నిలిచారు. నోట్: సురవరం ప్రతాపరెడ్డి ప్రచురించిన గోల్కొండ కవుల సంచికలో చోటు సంపాదించుకున్న ఏకైక దళిత కవి అరిగే రామస్వామి.
చరిత్ర
సమాజములో ఉన్న అసమానత, పీడిత, నిమ్న జాతుల ఉద్ధరణకై, వారిలో చైత్యన్యం రావడానికి కృషి చేసిన సంఘ సంస్కర్త, దేశభక్తుడు. అప్పటి నిజాం ప్రభుత్వములో ప్రజలకు ఎటువంటి విషయములలోను స్వేచ్ఛ అనేది ఉండేది కాదు. హిందూ సమాజములో అంటరానివారిగా చూడటం, నిమ్నకులాలతో వెట్టిచాకిరి చేయించడం, ప్రభుత్వ ఉద్యోగుల నిరంకుశ ధోరణి, మూఢాచారాలతో ఉన్న ప్రజలను మేలుకొలిపిన నాయకులలో ఒకరు అరిగె రామస్వామి, రెండో వ్యక్తి భాగ్యరెడ్డి వర్మ, మూడవ వారు బి. ఎస్. వెంకట్రావు. రామస్వామి కి చిన్ననాటి నుంచి ఆధ్యాత్మిక భావాలు ఎక్కువ. 1912 భూమానంద మందపల్లి హనుమంత రాజా అనే యోగి ప్రభావంతో, సంపూర్ణ శాకాహారిగా మారిపోయినాడు. గురువు ఆశీర్వాదములతో "సునీత బాల సమాజం" పేరుపై ఒక సంస్థను ఏర్పాటు చేసి, సికింద్రాబాద్, కుమ్మరి గూడా బస్తీలలో సంఘ సంస్కరణకు పూనుకొన్నాడు. హరిజన వర్గాల్లో వున్నా మల, మాదిగ, మల దాసరి వంటి ఉపతెగలు తొలగించి వారిలో సమైక్య భావాన్ని పెంపొందించారు. తెలంగాణ లో గ్రంథాలయ ఉద్యమమునకు పాల్గొని, గ్రంథాలయములు నెలకొల్పటం, వాటితో నిరక్షరాస్యతా నిర్మూలనకు కృషి చేశారు.
రాజకీయ జీవితం - సంస్కరణలు
రామస్వామి నిజం రాష్ట్ర ఆంధ్ర మహాసభలో కార్యవర్గ సభ్యుడిగా, అల్ ఇండియా కాంగ్రెస్ కమిటీ సభ్యుడిగా , 1950-1952 లో ఆంధ్ర రాష్ట్ర కాంగ్రెస్ కమిటీ సంయుక్త కార్యదర్శి గా ఉన్నారు. నిజాం ( రజాకార్ల ఉద్యమంతర్వాత ), కేంద్ర ప్రభుత్వం హైదరాబాద్ సంస్థానము నుంచి నామినేట్ చేసిన  సభ్యులలో ఒకరు రామస్వామి. డాక్టర్ బూర్గుల రామకృష్ణా రావు మంత్రివర్గం లో ఉపమంత్రి గా (1954 నుంచి 1956) వరకు, ఆంధ్ర ప్రదేశ్ అవతరణ తర్వాత శాసనసభ కు ఎన్నికై, కాసు బ్రహ్మానంద రెడ్డి మంత్రివర్గం లో ఉపమంత్రి గా పనిచేసారు. తిరుమల తిరుపతి దేవస్థానం ధర్మమండలి లో నియమించి బడ్డారు.
అరిగె రామస్వామి 1973 జనవరి 26 వ రోజు మరణించారు. ఒక గాంధేయ వాడిగా, తాను నమ్మిన సిద్ధాంతములను, విశ్వాసములను, ఆదర్శములను , తెలంగాణ ప్రాంతము లో హరిజన ఉద్యమం లోను, గ్రంథాలయాల స్థాపనలోను రామస్వామి కృషి మరవలేనిది.
స్వప్నం (అయోమయ నివృత్తి)
నిద్రకి చెందిన కొన్ని స్థితులలో అసంకల్పితంగా మనసులో మెదిలే భావాల, భావావేశాల, ఐంద్రియ సంవేదనల సందోహాలని స్వప్నాలు (Dream) అంటారు.
ముక్కురాజు
జీవిత విశేషాలు
వీరు పశ్చిమ గోదావరి జిల్లా భీమవరం దగ్గర కుముదవల్లిలో 1931లో ఒక వ్యవసాయ కుటుంబంలో జన్మించారు. తండ్రి బాపిరాజు, తల్లి సత్యవతమ్మ. 1941లో క్విట్ ఇండియా ఉద్యమ సందర్భంగా ఈ ఇంగ్లీషు చదువులు మాకొద్దు అంటూ, పుస్తకాలు విసిరేసి చదువు మానేశారు. . ఈయనకు ఇద్దరు కుమారులు, ఒక కుమార్తె ఉన్నారు.
సినిమా ప్రస్థానం
1955లో కె.వి.రెడ్డి దర్శకత్వం వహించిన మాయాబజార్ చిత్రంలోని "మోహినీ భస్మాసుర డాన్స్ డ్రామా"తో సినిమాలలో ప్రవేశించాడు. వివిధ భాషలలో దాదాపు 500 చిత్రాలలో నటించిన వీరు 200 చిత్రాలకు డాన్స్ మాస్టార్ గా, చాలా సినిమాలకు ఫైటర్ గా పనిచేశాడు. మాజీ ముఖ్యమంత్రి మహా నటుడు ఎన్టీఆర్‌ కు తొలిరోజుల్లో వ్యక్తిగత డాన్స్ మాస్టర్. మెగాస్టార్ చిరంజీవి చిత్రరంగ ప్రవేశం కొత్తలో ప్రాణం ఖరీదు, పునాది రాళ్ళు, మనవూరి పాండవులు చిత్రాలకు డాన్స్ మాస్టర్‌గా వ్యవహరించాడు. ఆర్.నారాయణమూర్తి నిర్మించి, నటించిన ఎర్రసైన్యం, అడవి దివిటీలు లాంటి దాదాపు అన్ని చిత్రాలకు నృత్య రూపకల్పనతో పాటు డప్పు పట్టి నటించాడు. "1940 లో ఒక గ్రామం" చిత్రంలో ముక్కురాజు నటనకు ఉత్తమ సహాయ నటునిగా నంది అవార్డు లభించింది. టి.వి.నంది పురస్కారాలకమిటీలో 2000 సంవత్సరానికి సభ్యులుగా ఉన్నాడు. హైదరాబాద్ లో నృత్య దర్శకుల సంఘాన్ని ఏర్పాటు చేశాడు.
మరణం
2014, జూలై 31వ తేదీ గురువారం తెల్లవారుఝామున ముక్కురాజు కన్నుమూశారు.
ఇతర లింకులు
వర్గం:తెలుగు సినిమా నటులు వర్గం:1931 జననాలు వర్గం:2014 మరణాలు వర్గం:నంది ఉత్తమ సహాయనటులు వర్గం:తెలుగు సినిమా నృత్యదర్శకులు వర్గం:పశ్చిమ గోదావరి జిల్లా సినిమా నటులు
రాక్షసుడు
రాక్షసులు (Sanskrit: राक्षसः, rākṣasaḥ ) హిందూ పురాణాలలో ఒక జాతి. వీరు ధర్మవిరుద్ధ కార్యకలాపాలకు పాల్పడుతుంటారు. కొందరు మంచివారు కూడా ఉన్నారు. పుల్లింగ ప్రయోగానికి రాక్షసుడు అని, స్త్రీ లింగ ప్రయోగానికి రాక్షసి అని వాడుతుంటారు. రాక్షసులనే దైత్యులు, అసురులు లేదా దానవులు అని కూడా అంటారు.
రామాయణంలో రాక్షసులు
రామాయణములో ప్రధాన వ్యక్తులలో ఒకడైన రావణుడు ఒక రాక్షస రాజు. ఇతను లంకా దేశానికి రాజు. ఇదే విధంగా మరికొందరు రాక్షసుల జాబితా కూడా దిగువన చూడవచ్చు.
ఇవి కూడా చూడండి
వర్గం:హిందూ పురాణాలలోని జాతులు
దండా గానం
ఫకీర్ల పాటల్లో కనిపించే సాధారణ పదాలు ఇందులో వుండవు. అయితే తెలంగాణా ప్రజా పోరాట కాలంలో దీనిని ఒక పెద్ద కళారూపంగా మలిచారు. అలాగే పారంపర్యంగా వస్తున్న దండా  గాన కళా రూప స్వభావాన్ని కొంత మార్చటం కూడా జరిగిందంటారు జయథీర్ తిరుమల రావు గారు. పాటల్లో ప్రజలను ఉత్తేజ పర్చ టానికి మీసాన్ని మెలివేయటం ఆవేశంతో హావ భావాలను చూపించడం జరుగుతుంది.
కళారూపంలో తెచ్చిన మార్పు
ఫకీరు పాటలకు ప్రధానమైన అల్లాకేనాం  అనే పల్లవినే ఈ పాటల్లో పరిహరించారు. ఉరుదు భాష ఉచ్ఛారణను తీసి వేశారు. అందువల్ల ఈ దండా గాన కళా రూపాన్ని, అమ్ములు ధరించిన కోయ వేషాలతో ప్రదర్శించారని సుద్దాల హనుమంతు తెలిపారు. దీనిని ప్రదర్శించ టానికి ఇద్దరు వ్వక్తులుంటే చాలు. వారు ఎర్రని లుంగీలు ధరించి నల్ల బనీన్లు తొడుక్కుని మోకాలి వరకు వ్రేలాడే పంచెను నడుముకు కట్టి, కోర మీసాలు ధరించి మెడలో ఫకీరు పూసల దండను వేసుకుంటారు. ఎర్రని రిబ్బన్ తలకు కట్టుకుంటారు. ముంజేతికి ఇత్తడి గాజులు ధరించి చేతిలో ఒక పొట్టి కర్రను దండంగా ఉపయోగించి, గాజులున్న చేతితో పట్టుకుని ఆ కఱ్ఱతో గాజులను తాళంగా కొడుతూ లయ తప్పకుండా ఒకరి తరువాత ఒకరు గానం సాగిస్తారు. కుడి చేతితో గాజులు కొడుతూ ఏడమ చేతితో రుమాలును వూపుతూ, అదే చేతితో మీసాన్ని మెలివేస్తూ, ప్రజలను ఉత్తేజ పరుస్తూ, ఉత్సాహ పరుస్తూ పాటలను పాడుతారు. లేదా అమ్ములు ధరించి కోయ వేషంతో ప్రదర్శిస్తారు.
సుద్దాల హనుమంతు విజయ గీతం
ఓ భారతీయులార మీరు బాగ వినరండీ భారత కాంగ్రెసు రామరాజ్య మిదండీ నేవాలుగాను వ్రాసితి నొక పూట వినండీ
అంటూ చెప్పే విషయాలు అపార్థం చేసుకోరనీ, నిజాన్ని తెలుసుకోమని, వేష భాషలను చూచి మోస పోవద్దనీ, ప్రజా ప్రభుత్వం వస్తుందనీ, కలలు గన్న ప్రజలు కడగండ్లు చూడండంటూ.....
అధికారములో కొచ్చిన నెహ్రూ ప్రభుత్వమూ విధి తప్పి నడవ సాగెనూ దినదిన ప్రమాణమూ ఐదేళ్ళు గదువ వచ్చెను ప్రతి అంశములోనూ బీదల హక్కుల నన్నిటి బూడిదలో త్రొక్కెనూ అంటూ నెహ్రూ ప్రభుత్వమూ, ఆ ప్రభుత్వ తాబేదారులూ ప్రజల ఆశలను అడియాసలు చేశారంటూ....... దిన దినం ప్రజల జీవిత మతి భార మయింది ధనవంతుల భూస్వాముల దోపిడి పెరిగింది అసాద్యమైన నిరుద్యోకత అధిక మయ్యింది.
కర్మాగారము లందే పది లక్షల మంది కార్మికుల జీవితాల విలువ తగ్గి పోయింది నిరుపేద గణము ఆత్మ హత్యలకు గురి అయింది.......... అని చెపుతూ తిన తిండి లేక ప్రజలు కష్ట స్థితి కొచ్చారు న్యాయమైన హక్కుల కోసం పోరాడుతున్నారు పోలీసుల దౌర్జన్యతో ప్రజలను వీరూ బలవంతముతో నోరు మూయించ గలిగారూ.
అని అంటూ 1948 సెప్టెంబరులో నైజాంలో క్రూర రజాకార్లను అణుస్తామంటూ తెలంగాణా అంతా భారత సైన్యాన్ని దించారు. మత పిశాచంతో కొంత మంది హతమై పోయారనీ, రజాకార్ల నాయకులైన రజ్వీ సయదద్భుల్ రహమాన్ ఇస్మాయిల్ మొదలైన కసాయి వాళ్ళందరూ పాకిస్థాన్ చేరిన తరువాత ఈ కమ్యూనిష్టులైతే రజాకారుల్ని అణచారో ఆ కమ్యూనిస్టుల్ని నెహ్రూ ప్రభుత్వం ఎలా అణచిందీ సుద్దాల హనుమంతు తన విజయ గీతం ద్వారా వివరించాడు.
యితర లింకులు
వర్గం:తెలంగాణా జానపద కళారూపాలు
బొబ్బిలి మండలం
బొబ్బిలి మండలం, ఆంధ్ర ప్రదేశ్, విజయనగరం జిల్లాలో మండలం.
మండలం కోడ్: 4816.ఈ మండలంలో నాలుగు నిర్జన గ్రామాలుతో కలుపుకుని 44 రెవెన్యూ గ్రామాలు ఉన్నాయి.
రెవెన్యూయేతరగ్రామాలు
గమనిక:నిర్జన గ్రామాలను పరిగణించలేదు.
హరిత విప్లవం
భూములకు నీటిపారుదల సౌకర్యాన్ని కల్పించి, యాంత్రీకరణకు ప్రవేశపెట్టి, రసాయనిక ఎరువులను, క్రిమిసంహారక మందులనువాడి, సంకర జాతి వంగడాలను వాడి స్వల్పకాలంలో అధిక దిగుబడిని సాధించే వ్యవసాయ విధానాన్ని సాంధ్ర వ్యవసాయం లేదా హరిత విప్లవం (Green Revolution) అంటారు. ఇది మొట్ట మొదటి సారిగా మెక్సికోలో 1945 లో ప్రారంభమైంది. రాక్ ఫెల్లర్ ఫౌండేషన్, ఫోర్డ్ ఫౌండేషన్ ఇందుకు సహకారమందించాయి. పెరుగుతున్న జనాభా అవసరాలను తీర్చడానికి మెక్సికో ప్రభుత్వం వివిధ రకాలైన గోధుమ వంగడాలను అభివృద్ధి చేసింది.
భారతదేశంలో
మెక్సికోలో నార్మన్ బోర్లాగ్ నేతృత్వంలో సాధించిన విజయాన్ని స్ఫూర్తిగా తీసుకుని రాక్‌ఫెల్లర్ ఫౌండేషన్ఈ విప్లవాన్ని ఇతర దేశాలను విస్తరించడానికి నిర్ణయించింది. 1961 లో భారతదేశంలో విపరీతమైన క్షామం ఏర్పడింది. అప్పటి భారతదేశపు వ్యవసాయశాఖా మంత్రియైన ఎం.ఎస్.స్వామినాథన్ సలహాదారు నార్మన్ బోర్లాగ్ ను భారతదేశానికి ఆహ్వానించారు. భారతదేశ ప్రభుత్వ పరంగా ఇబ్బందులున్నప్పటికీ గోధుమలను మెక్సికో ప్రయోగశాల నుంచి దిగుమతి చేసుకుని పంజాబ్ రాష్ట్రంలో ప్రయోగాత్మకంగా పండించారు. దాంతో భారతదేశంలో హరిత విప్లవానికి నాంది పలికినట్లయింది.
ఎం.ఎస్.స్వామినాథన్, పి.సుబ్రమణ్యంలను భారతదేశపు హరిత విప్లవ పితామహులుగా అభివర్ణిస్తారు.
హరిత విప్లవం నీటి పారుదల పంటలకు మాత్రమే వర్తించింది. వర్షాధార పంటలైన పప్పు, చిరుధాన్యాల దిగుబడులను పెంచడానికి ప్రయత్నించలేదు. హరిత విప్లవాన్ని పంజాబ్, హర్యానా, ఢిల్లీ, రాజస్థాన్, ఉత్తర ప్రదేశ్ ప్రాంతాల్లో రైతులు బాగా వినియోగించుకుని లబ్ధి పొందారు. హరిత విప్లవం ప్రభావం వల్ల గోధువుల ఉత్పత్తి 11 మిలియన్ టన్నుల నుంచి 75 మిలియన్ టన్నులకు పెరిగింది. ఈ కోవకు చెందినవే మరి కొన్ని విప్లవాలున్నాయి. అవి.
మూలం
వర్గం:వ్యవసాయం
లంక (అయోమయనివృత్తి)
లంక లేదా లంకా అనే పేర్లతో చాలా వ్యాసాలు ఉన్నాయి.వాటిని ఈ పేజీ నుండి నివృత్తి చేసుకోవచ్చును
అస్సాం క్రికెట్ అసోసియేషన్ స్టేడియం, గౌహతి
ఇది మొదటిసారిగా ఇండియన్ ప్రీమియర్ లీగ్ మ్యాచ్‌లను ఏప్రిల్ 2023లో నిర్వహించింది, రాజస్థాన్ రాయల్స్ తన హోమ్ గేమ్‌లలో కొన్నింటిని ఈ స్టేడియంలో ఆడుతోంది. ఈశాన్య భారతదేశంలో క్రికెట్ ప్రభావం చూపేందుకు BCCI ఈ చొరవతో ముందుకు తెచ్చింది.
చరిత్ర
జూన్ 2004లో అప్పటి ముఖ్యమంత్రి తరుణ్ గొగోయ్ ఈ స్టేడియంకు శంకుస్థాపన చేశాడు. జూలై 2007 లో అప్పటి బీసీసీఐ కార్యదర్శి నిరంజన్ షా సమక్షంలో క్లబ్ హౌస్, స్టేడియం స్టాండ్‌కు మళ్లీ శంకుస్థాపన చేశారు. thumb| నిర్మాణ సమయంలో బోర్క్సాపరా క్రికెట్ స్టేడియం రాష్ట్ర ప్రభుత్వం ఆక్రమణదారుల నుండి కొంత భాగాన్ని తొలగించిన తర్వాత 59 బిఘాల భూమిని అస్సాం క్రికెట్ అసోసియేషన్‌కు కేటాయించింది. అస్సాం క్రికెట్ అసోసియేషన్ 2006లో నిర్మాణాన్ని ప్రారంభించింది. అస్సాం క్రికెట్ అసోసియేషన్ (ACA) ఇక్కడ కొన్ని స్థానిక మ్యాచ్‌లకు ఆతిథ్యం ఇచ్చింది. ఇది మొదట్లో డొమెస్టిక్ ఫస్ట్ క్లాస్ మ్యాచ్‌లకు మైదానం సిద్ధం కావడానికి ముందు డంపింగ్ గ్రౌండ్‌గా ఉంది.
2012 నవంబరు 4 న, అస్సాం, ఒడిశా మధ్య జరిగిన ఈస్ట్ జోన్ సీనియర్ మహిళల ఇంటర్-స్టేట్ వన్-డే ఛాంపియన్‌షిప్ మ్యాచ్ మైదానంలో జరిగిన మొదటి మ్యాచ్‌గా నిలిచింది. 2013-14 రంజీ ట్రోఫీ సీజన్‌లో, మైదానం నాలుగు మ్యాచ్‌లకు ఆతిథ్యం ఇచ్చింది. అస్సాంతో కేరళ తొలి ఫస్ట్‌క్లాస్ మ్యాచ్ ఇక్కడ జరిగింది.
2017 అక్టోబరు 10న, స్టేడియం తన మొదటి T20Iని నిర్వహించింది. ఆస్ట్రేలియా, ఆతిథ్య భారత్‌ మధ్య జరిగిన మ్యాచ్‌లో ఆస్ట్రేలియా 8 వికెట్ల తేడాతో విజయం సాధించింది. ఈ మ్యాచ్‌లో, కొత్తగా ప్రారంభించబడిన స్టేడియం 38,132 మంది హాజరును నమోదు చేసింది.
ఈ స్టేడియం 2018 అక్టోబరు 21 న మొదటి ODIకి ఆతిథ్యం ఇచ్చింది. ఆతిథ్య భారత్, వెస్టిండీస్ క్రికెట్ జట్టు మధ్య జరిగిన మ్యాచ్‌లో భారత్ 8 వికెట్ల తేడాతో విజయం సాధించింది.
2019 మార్చి 4 నుండి 2019 మార్చి  9  వరకు, మైదానం మొదటిసారిగా మహిళల అంతర్జాతీయ క్రికెట్‌కు ఆతిథ్యం ఇచ్చింది. ఇంగ్లండ్ మహిళల క్రికెట్ జట్టు, ఆతిథ్య భారత మహిళల క్రికెట్ జట్టు మధ్య మూడు మహిళల ట్వంటీ 20 అంతర్జాతీయ మ్యాచ్‌లు జరిగాయి. ఇంగ్లాండ్ మహిళల క్రికెట్ జట్టు WT20I సిరీస్‌ను 3–0తో గెలుచుకుంది.
బాహ్య లంకెలు
వర్గం:Coordinates on Wikidata వర్గం:భారతదేశం లోని క్రికెట్ మైదానాలు
సింగరి శంకరయ్య
సింగరి శంకరయ్య భారత స్వాతంత్ర్యసమరయోధుడు.
హైరతాబాదు గణేశ్ ఉత్సవ రూపకర్త
అతను ఒకప్పటి ఖైరతాబాదు కౌన్సిలర్. వీరు ఖైరతాబాదు గణేశ్ ఉత్సవాలకి రూపకర్త. 1954వ సంవత్సరంలో వీరు ఖైరతాబాదు ఉత్సవాలను ప్రారంభించారు. స్వాతంత్ర్య పోరాట సమయంలో బాలగంగాధర్ తిలక్ స్ఫూర్తితో ఖైరతాబాద్‌లో ఈ ఉత్సవాలను ప్రారంభించారు. శంకరయ్య తదనంతరం అతను సోదరుడు సుదర్శన్ ఆ బాధ్యతలను తలకెత్తుకొని అతను కొడుకు సింగరి రాజ్‌కుమార్‌తో కలిసి ఉత్సవాలను నిరాటంకంగా కొనసాగిస్తున్నారు. 1954 సెప్టెంబరు 8న మొట్టమొదటిగా ఒక చిన్న మండపాన్ని ఖైరతాబాద్ లో ఏర్పాటు చేసుకున్నారు. కేవలం వంద రూపాయలలోపు ఖర్చుతోనే ఆ విగ్రహ ప్రతిష్ఠ జరిగింది. ప్రతి ఏడాదీ ఒక అడుగు వంతున విగ్రహం ఎత్తును పెంచాలని అప్పుడే నిర్ణయించుకున్నారు.
అతను 1994లో మరణించాడు.
మూలాలు
వర్గం:1994 మరణాలు వర్గం:తెలంగాణ స్వాతంత్ర్య సమరయోధులు
ఓమియో కుమార్ దాస్
లోక్ నాయక్ గా ప్రసిద్ధి చెందిన ఓమియో కుమార్ దాస్ ( 1895 మే 05 - 1975 జనవరి 23), ఒక భారతీయ సామాజిక కార్యకర్త, గాంధేయవాది, విద్యావాది, రచయిత, అస్సాం ప్రభుత్వంలో మాజీ మంత్రి. అస్సాం రాష్ట్రంలో వివిధ కాలాల్లో విద్య, కార్మిక, ఆహార, పౌర సరఫరాలు వంటి వివిధ మంత్రిత్వ శాఖలను ఆయన నిర్వహించారు. మహాత్మా గాంధీ ఆత్మకథ అయిన ది స్టోరీ ఆఫ్ మై ఎక్స్ పెరిమెంట్స్ విత్ ట్రూత్ ను ఆయన అస్సామీ భాష లోకి అనువదించి రాష్ట్రంలో టీ ప్లాంటేషన్ వర్కర్స్ ప్రావిడెంట్ ఫండ్ అమలుకు దోహదపడ్డారు. 1963లో సమాజానికి చేసిన కృషికి గాను భారత ప్రభుత్వం ఆయనకు మూడవ అత్యున్నత పౌర గౌరవం  పద్మభూషణ్ను   ప్రదానం చేసింది. ఇండియా పోస్ట్ 1998 మే 15న దాస్ పై స్మారక ముద్రను  జారీ చేయడం ద్వారా గౌరవించింది.
ప్రారంభ జీవితం
దాస్ 1895 మే 05 న ఈశాన్య భారత రాష్ట్రమైన అస్సాంలోని నాగావ్ జిల్లాలో జన్మించాడు, అతని పాఠశాల విద్య తేజ్ పూర్ లోని తేజ్ పూర్ ఉన్నత పాఠశాలలో ఉంది. కలకత్తాలోని కాటన్ కాలేజ్, గౌహతి సిటీ కాలేజీలో ఉన్నత విద్య నభ్యసించిన ఆయన, ఆ సమయంలో గోపాల్ కృష్ణ గోఖలే, బాల గంగాధరతిలక్ వంటి భారత స్వాతంత్ర్య ఉద్యమకారుల కార్యకలాపాలకు ఆకర్షితులయ్యారు.
రాజకీయ జీవితం
అస్సాంలో 1930 లో జరిగిన శాసనోల్లంఘన ఉద్యమ నాయకులలో ఆయన ఒకరు, స్వాతంత్ర్య పోరాటంలో అనేకసార్లు జైలు శిక్ష అనుభవించారు. అస్సాం శాసనసభ,1937,1945 రాజ్యాంగ సభ ఎన్నికలలో వరుసగా విజయవంతంగా పోటీ చేసి, భారత స్వాతంత్ర్యం తరువాత, 1951, 57, 62 వరుసగా మూడు సార్లు ధేకియాజులి అసెంబ్లీ నియోజక వర్గానికి ప్రాతినిధ్యం వహించాడు. ఈ కాలంలో వివిధ శాఖలలో మంత్రిగా పనిచేశాడు. కార్మిక మంత్రిగా ఉన్న సమయంలోనే టీ తోటల కార్మికుల కోసం వర్కర్స్ ప్రావిడెంట్ ఫండ్ ఏర్పాటు చేయబడింది, విద్యా మంత్రిగా అస్సాంలో ప్రాథమిక విద్యా పథకం అమలులో ఆయన చేసిన కృషి చేశాడు. కొంతకాలం పాటు ఆహార, పౌర సరఫరాల మంత్రిగా కూడా పనిచేశారు.
మరణం
ఆయన 81 సంవత్సరాల వయస్సులో 1975 జనవరి 23న మరణించారు, ఆయన భార్య పుష్పలతా దాస్, ప్రఖ్యాత స్వాతంత్ర్య సమరయోధురాలు, పార్లమెంటేరియన్. వారికి కుమార్తె ఉన్నారు.
మూలాలు
వర్గం:గాంధేయవాదులు వర్గం:1975 మరణాలు వర్గం:1895 జననాలు వర్గం:అస్సాం స్వాతంత్ర్య సమర యోధులు వర్గం:పద్మభూషణ పురస్కార గ్రహీతలు
ఇందిరా ప్రియదర్శిని స్టేడియం
ఇందిరా ప్రియదర్శిని స్టేడియం, ఆంధ్రప్రదేశ్ తీరప్రాంత నగరమైన విశాఖపట్నంలో ఉంది. దీనిని మునిసిపల్ కార్పోరేషన్ స్టేడియం అని కూడా పిలుస్తారు. 25వేల సీట్ల సామర్థ్యం కలిగివుంది.
మ్యాచ్‌ల వివరాలు
ఈ స్టేడియంలో ఇప్పటివరకు 5 వన్డే మ్యాచ్‌లు జరుగగా 1988, డిసెంబరు 9న మొదటి మ్యాచ్ జరిగింది. 2001, ఏప్రిల్ 1న 5 మ్యాచ్‌లలో చివరిది జరిగింది. కొత్త ఏసిఏ-విడిసిఏ స్టేడియం నిర్మించిన కారణంగా ఇందులో వన్డే మ్యాచ్‌లను నిర్వహించడం నిలిపివేయబడింది.
వన్డే ఇంటర్నేషనల్ క్రికెట్
ఈ కింది వన్డే మ్యాచ్‌లకు స్టేడియం ఆతిథ్యం ఇచ్చింది.
మూలాలు
వర్గం:విశాఖపట్నం వర్గం:1987 స్థాపితాలు వర్గం:మైదానాలు
ఢిల్లీ కంటోన్మెంట్ శాసనసభ నియోజకవర్గం
ఢిల్లీ కంటోన్మెంట్ శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం న్యూఢిల్లీ జిల్లా, న్యూఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.
మూలాలు
వర్గం:ఢిల్లీ శాసనసభ నియోజకవర్గాలు
విశాఖ మ్యూజియం
విశాఖ మ్యూజియం (విశాఖ ప్రదర్శనశాల, విశాఖపట్నం నగరపాలక సంస్థ చిత్ర వస్తు ప్రదర్శనశాల) భారతదేశం, ఆంధ్రప్రదేశ్ రాష్ట్రం, విశాఖపట్నం నగరంలో ఉన్న ఒక చిత్ర వస్తు ప్రదర్శనశాల, ఇందులో ఉత్తరాంధ్ర ప్రాంతంలోని చారిత్రక సంపద కళాఖండాలు ఉన్నాయి. భారత ప్రభుత్వ యాజమాన్యానికి చెందిన దీనిని 1991 అక్టోబరు 8 న అప్పటి ఆంధ్రప్రదేశ్ ముఖ్యమంత్రి ఎన్. జనార్థన రెడ్డి ప్రారంభించాడు.
పురాతన ఆయుధాలయం, టపాకాయలు, నాణేలు, పట్టు వస్త్రాలు, నగలు, సగ్గుబియ్యం, జంతువులు, రూపచిత్రాలు, చేతితో రాసిన అక్షరాలు, దినచర్యలు, పత్రికలు, పటాలు,ప్రదర్శనశాలలో చూడటానికి అందుబాటులోఉన్నాయి. ఇవన్నీ ఈ ప్రాంతంలోని ప్రారంభంలోని స్థిరనివాసులు ఉపయోగించారు.యుద్ధనౌకలు, విమానాలు జలాంతర్గాముల అనేక నమూనాలను ఇక్కడ చూడవచ్చు. వివిధ దేశాలు సమర్పించిన అనేక చారిత్రక అంశాలు కూడా ఉన్నాయి. ప్రదర్శనశాల సెర్చ్ లైట్ రిఫ్లెక్టర్ 30 "ను ప్రదర్శిస్తుంది, వాస్కోడిగామా భారతదేశానికి ప్రయాణించిన మార్గం, నెహ్రూ ఉటంకించిన మాటలు," భూమిపై భద్రంగా ఉండటానికి, మేము సముద్రంలో అత్యున్నతంగా ఉండాలి. " అని చెప్పిన వాఖ్యాలు ఇక్కడ చూడవచ్చు.
వెలుపలి లంకెలు
వర్గం:సంగ్రహాలయాలు వర్గం:1991 స్థాపితాలు వర్గం:విశాఖపట్నం
రిపబ్లిక్ ఆఫ్ ఐర్లాండ్
thumb|ఐరోపా పటంలో ఆకుపచ్చ రంగులో చూపబడిన ప్రాంతం "ఐర్లాండ్"
ఐర్లాండ్ ( i / <span title="/ˈ/ primary stress follows">ˈ <span title="/aɪər/ 'ire' in 'fire'">aɪər l <span title="/ə/ 'a' in 'about'">ə n d / ;), లేదా రిపబ్లిక్ ఆఫ్ ఐర్లాండ్  అన్నది వాయువ్య ఐరోపాలోని, ఐర్లాండ్ ద్వీపంలో ఆరింట ఐదు వంతుల భూమిలో ఉన్న సార్వభౌమ దేశం. దేశ రాజధాని, అత్యంత పెద్ద నగరం ద్వీపానికి తూర్పుదిశగా నెలకొన్న డబ్లిన్ నగరం. డబ్లిన్ నగరపు మెట్రోపాలిటన్ ప్రాంతంలో దేశంలో మూడవ వంతు అయిన 4.75 మిలియన్ల ప్రజలు జీవిస్తున్నారు. రాజ్యం తన ఏకైక భూసరిహద్దును యునైటెడ్ కింగ్‌డమ్ లో భాగమైన ఉత్తర ఐర్లాండ్ పంచుకుంటోంది. అది తప్ప దేశం చుట్టూ అట్లాంటిక్ మహా సముద్రం, దక్షిణాన సెల్టిక్ సముద్రం, ఆగ్నేయ దిశలో సెయింట్ జార్జ్ ఛానెల్, తూర్పున ఐరిష్ సముద్రం ఉన్నాయి. ఐర్లాండ్ పార్లమెంటరీ గణతంత్ర రాజ్యం. ఆయిరాక్టాస్ అనబడే పార్లమెంటులో డయిల్ ఐరియన్ అనే దిగువ సభ, సీనాడ్ ఐరియన్ అనే ఎగువ సభ ఉంటాయి. ఎన్నికైన అధ్యక్షుడు (ఉవక్టరాన్) అలంకారప్రాయమైనదైనప్పటికీ, అతడికి కొన్ని మున్ని ముఖ్యమైన అధికరాలు, విధులూ ఉంటాయి. ప్రభుత్వ నేత టావోయిసీచ్ (ప్రధాన మంత్రి) ను డయిల్ ఎన్నుకుంటుంది, అధ్యక్షుడు నియమిస్తాడు. టావోయిసీచ్ ఇతర మంత్రులను నియమిస్తాడు.
మూలాలు
వర్గం:యూరప్ దేశాలు
సాలూరు మండలం
సాలూరు మండలం, ఆంధ్రప్రదేశ్ రాష్ట్రంలోని పార్వతీపురం మన్యం జిల్లాకు చెందిన మండలం.
రెవెన్యూ గ్రామాలు
గమనిక:నిర్జన గ్రామాలను పరిగణించలేదు.
కాన్పూర్ నగర్ జిల్లా
ఉత్తరప్రదేశ్ రాష్ట్రం లోని జిల్లాలలో కాన్పూర్ నగర్ జిల్లా ఒకటి. కాన్పూర్ పట్టణం ఈ జిల్లాకు కేంద్రంగా ఉంది. ఈ జిల్లా, కాన్పూర్ డివిజనులో భాగంగా ఉంది. జిల్లా జనసంఖ్య మరీ ఎక్కువైన కారణంగా 1977 లో కాన్పూర్ జిల్లాను కాన్పూరు నగర, కాన్పూరు దేహత్ అనే రెండు జిల్లాలుగా విభజించారు. తిరిగి 1979లో సమైక్యం చేసి, మళ్ళీ 1981లో విభజించారు.
జిల్లాలో నగరాలు పట్టణాలు
కాన్పూరు నగర్ జిల్లా పట్టణాలు,ముఖ్యమైన నగరాలు ఉన్నాయి:
రాధా గోవింద బరువా
రాధా గోవింద బరువా (1900 అక్టోబరు 17 - 1977 జూలై 15   ) వార్తా పత్రాల గ్రూపు అయిన అస్సాం ట్రిబ్యూన్ వ్యవస్థాపకుడు. రాధా గోవింద బరువా, దిబ్రూగఢ్‌ లో ఒక ఆంగ్ల దినపత్రికను ప్రారంభించాలనే ఆలోచనను మొదటగా రూపొందించాడు. అతని స్నేహితులతో పాటు శ్రేయోభిలాషుల సహాయంతో, అతను 1939 ఆగస్టు 4న కోల్‌కతాలోని ఆనంద్ బజార్ గ్రూప్‌లోని ప్రముఖ దినపత్రిక అయిన హిందుస్థాన్ స్టాండర్డ్ మాజీ సంపాదకీయ సిబ్బంది లక్ష్మీనాథ్ ఫూకాన్ సంపాదకత్వంలో దినపత్రికకు బదులుగా ఆంగ్ల వారపత్రికను తీసుకువచ్చాడు. అతను 1939లో అస్సాం ట్రిబ్యూన్‌ను స్థాపించాడు. అతను ఒక క్రీడా ఔత్సాహికుడు, ఒక దశాబ్దం పాటు అస్సాం క్రికెట్ అసోసియేషన్ అధ్యక్షుడిగా ఉన్నాడు. గౌహతిలోని ఐకానిక్ నెహ్రూ స్టేడియం 1962లో ఆయన నాయకత్వంలో నిర్మించబడింది. అతను అస్సాం సమాజం, సంస్కృతికి చేసిన కృషికి కూడా గుర్తింపు పొందాడు. అతను అస్సామీ ప్రజల "విద్యా అవసరాలను అందజేసే వ్యక్తి" అయినందుకు "ఆధునిక అస్సాం వాస్తుశిల్పి" అని పిలువబడ్డాడు. గౌహతిలోని రాధా గోవింద బారుహ్ కాలేజ్ (లేదా RG బారుహ్ కాలేజ్) అతని పేరు మీద పెట్టబడింది. అతనికి అపారమైన శౌర్యం, ఉత్సాహం ఉన్నందున అతన్ని సింహపురుష్ ("సింహం మనిషి") అని కూడా పిలుస్తారు.
మూలాలు
వర్గం:1900 జననాలు వర్గం:1977 మరణాలు వర్గం:భారతీయ క్రికెట్ నిర్వాహకులు
ఛాయా మొఘల్
ఛాయా మొఘల్ భారతీయ సంతతికి చెందిన క్రికెట్ క్రీడాకారిణి. ఆమె 1986 జూన్ 20 న భారత దేశంలో జన్మించింది. యునైటెడ్ అరబ్ ఎమిరేట్స్ జాతీయ క్రికెట్ జట్టు తరపున ఆడుతుంది. ఆమె ప్రస్తుత జాతీయ జట్టు కెప్టెన్.
మహత్ రాఘవేంద్ర
అవార్డులు
2012: ఉత్తమ తొలి నటుడిగా ఎడిసన్ అవార్డ్ – మంకథ
ముద్గలుడు
ముద్గలుడు ఒక రాజర్షి. అతను మొదట క్షత్రియ రాజుగా జన్మించాడు. తరువాత ధ్యానం, యోగా కారణంగా అతను బ్రహ్మత్వం (మోక్షం) పొందాడు. దీని కారణంగా అతని వారసులు తరువాత బ్రాహ్మణులుగా పిలువబడ్డారు. ముద్గల పురాణం అనే పురాణం ఉన్న ఏకైక రిషి ముద్గలుడు. ఈయన 108 ఉపనిషత్తులలో ఒకటైన ముద్గల ఉపనిషత్తు రాశాడు. ఇప్పటివరకు వ్రాసిన అన్ని ఉపనిషత్తులలో ఈ ముద్గల ఉపనిషత్తు చాలా ప్రత్యేకమైనది. ఇందులో వైష్ణవిజానికి పునాది విష్ణు పురుషుడు, ఆదిమ వ్యక్తి అని చెప్పాడు.
ఛాయా మొఘల్
యుఎఇ మహిళా క్రికెట్ జట్టు గురించి విన్న వెంటనే, షార్జా వెళ్లి అక్కడ మహ్మద్ హైదర్‌ దగ్గర శిక్షణ తీసుకుంది. 2015లో, ఆమె UAE జట్టులో చేరింది. UAE కొరకు T20Iలో 'చమనీ సెనెవిరత్న' తో కలిసి ఉమ్మడి అత్యధిక వికెట్లు (28 వికెట్లు) తీసుకుంది.
మహత్ రాఘవేంద్ర
మూలాలు
వర్గం:తమిళ సినిమా నటులు వర్గం:తెలుగు సినిమా నటులు
ముద్గలుడు
చరిత్ర
భగవద్గీత ప్రకారం, ముద్గలుడికి 50 మంది కుమారులు ఉన్నారు, వారిలో మౌద్గల్యుడు పెద్దవాడు. మౌద్గల్యుడి కుమారుడికి రాజ్‌పురోహితాస్‌గా బహుమతి లభించింది. తన కుమారులలో, మౌద్గల్యడిని పూజారిగా నియమించాడు.
ఛాయా మొఘల్
క్రికెట్ కెరీర్
ఆమె ఆల్ రౌండర్. కుడి చేతి బ్యాట్స్ వుమన్, కుడిచేతి మీడియం బౌలింగ్. యుఎఇకి వెళ్లడానికి ముందు, మొఘల్ భారత దేశవాళీ క్రికెట్‌లో జమ్మూ కాశ్మీర్ రాష్ట్రానికి ప్రాతినిధ్యం వహించింది. జూలై 2018లో, ఆమె 2018 ICC మహిళల ప్రపంచ ట్వంటీ20 క్వాలిఫైయర్ టోర్నమెంట్ ఆడడం కోసం UAE జట్టులో ఎంపికైంది. ఆమె 7 జూలై 2018న తన మొదటి WT20I ఆట ఆడింది.
ముద్గలుడు
చరిత్ర
రిషి ముద్గలుడు నలుడు నిషాద రాజు కుమార్తె నలయానిని వివాహం చేసుకున్నాడు. మౌద్గల్యుడు, వాదార్యస్వాడు, దివోదాసుడు, అహల్య వారి పిల్లలు. ముద్గలుడు కుష్టు వ్యాధితో బాధపడుతున్నప్పుడు కూడా నలయాని ముద్గలుడికి సేవ చేసింది. ఆమె సేవతో ఆనందించిన ముద్గలుడు నలయానికి ఒక వరం ఇచ్చాడు. నలయాని వారి బంధాన్ని సరిగ్గా పూర్తి చేసుకోవాలని కోరుకున్నప్పుడు ముద్గలుడు ఆమె కోరికను ఐదు రూపాల్లో ఇచ్చాడు. రిషి ముద్గలుడు మోక్షం పొందినప్పుడు, అతను మానవ జీవితాన్ని విడిచిపెట్టాడు, కాని ఆమె తరువాతి జన్మలో నలయాని, ఆమెకు సరిపోయే వరుడు దొరకనప్పుడు, శివుడి కోసం తపస్సు చేసింది. శివుడు ప్రత్యక్షమైనప్పుడు ఆమె ఆత్రుతతో ఐదుసార్లు భర్తను కోరింది. అప్పుడు శివుడు ఐదుగురు భర్తలకు కొన్ని మినహాయింపులతో వరం ఇచ్చాడు. మహాభారతంలో ద్రౌపదిగా జన్మించి, భూమికి శాంతిని ఇవ్వడానికి భూమిపైకి వచ్చిన యముడు, వాయుదేవుడు, ఇంద్రుడు, అశ్వినీ దేవతల అవతారాలైన పాండవులను వివాహం చేసుకుంది.
ఛాయా మొఘల్
క్రికెట్ కెరీర్
ఛాయా మొఘల్ 2021 ICC మహిళల T20 ప్రపంచ కప్ ఆసియా క్వాలిఫైయర్‌లో UAEకి నాయకత్వం వహించింది. ఆమె జట్టు 2022 ICC మహిళల T20 ప్రపంచ కప్ క్వాలిఫైయర్‌కు అజేయంగా దారి తీసింది. సెప్టెంబరు 2022లో UAE ఆతిథ్యమిచ్చిన క్వాలిఫయర్‌కు ఆమె కెప్టెన్సీని కొనసాగించింది. అక్టోబర్ 2022లో, ఆమె మహిళల ట్వంటీ20 ఆసియా కప్‌లో UAE జట్టుకు నాయకత్వం వహించింది.
ముద్గలుడు
మూలాలు
వర్గం:పురాణ పాత్రలు వర్గం:హిందూ ఋషులు వర్గం:హిందూ గురువులు
ఛాయా మొఘల్
బాహ్య లింకులు
వర్గం:భారతీయ మహిళా క్రికెట్ క్రీడాకారులు వర్గం:భారతీయ క్రికెట్ క్రీడాకారులు వర్గం:జీవిస్తున్న ప్రజలు వర్గం:1986 జననాలు
గజపతినగరం మండలం
గజపతినగరం మండలం, ఆంధ్రప్రదేశ్ రాష్ట్రంలోని విజయనగరం జిల్లాకు చెందిన మండలం.
మండలం కోడ్: 4825.ఈ మండలంలో రెండు గ్రామాలుతో కలుపుకుని 35 రెవెన్యూ గ్రామాలు ఉన్నాయి.
రెవెన్యూ గ్రామాలు
గమనిక:నిర్జన గ్రామాలను పరిగణించలేదు.
ఆగ్నీధ్రుడు
ఆగ్నీధ్రుడు ప్రియవ్రతునికిని సుకన్య కును పుట్టిన పదుగురు కొడుకులలో పెద్దవాఁడు; ఇతని భార్య పూర్వచిత్త. ఇతనికి తన తండ్రి జంబూద్వీపమును ఇచ్చెను. దానిని ఇతఁడు తన కొడుకులగు నాభి, కింపురుషుఁడు, హరి, ఇలావృతుఁడు, రమ్యుఁడు, హిరణ్వంతుఁడు, కురువు, భద్రాశ్వుఁడు, కేతుమాలుఁడు అను తొమ్మండ్రకు పంచి ఇచ్చెను. అదెట్లనిన నాభికి హిమవంతమునకు దక్షిణదేశము అగు భరత ఖండము, కింపురుషునికి దానికి ఉత్తరమున హేమకూట పర్వతమునకు దక్షిణమున ఉండు ఖండము, హరికి హేమకూట పర్వతమునకు ఉత్తరమున నిషధపర్వతమునకు దక్షిణమున ఉండు నైషధము, ఇలావృతునికి నిషధపర్వతమునకు ఉత్తరమున మేరువును మధ్యప్రదేశముగాఁగల ఇలావృతము అను ఖండము, రమ్యునికి ఇలావృతమునకును నీలాచలమునకును నడుమ ఉండు ఖండము, హిరణ్వంతునికి దానికి ఉత్తరమున శ్వేత పర్వతమునకు ఈవల ఉండు శ్వేతఖండము, కురువునకు శ్వేతపర్వతమునకు ఉత్తరమున శృంగవంతముచే చుట్టఁబడిన ఖండము, భద్రాశ్వునికి మేరువు నకు తూర్పున ఉండు ఖండము, కేతుమాలునికి మేరువునకు పశ్చిమమున ఉండు ఖండమును ఇచ్చెను. ఇవియె నవఖండములు. ఇవి నవవర్షములు అనియు అనఁబడును. ..................పురాణనామచంద్రిక (యెనమండ్రం వెంకటరామయ్య) వర్గం:పురాణ పాత్రలు